Diari Oficial de la Generalitat Valenciana


Sumari del DOGV 7839, del 28-07-2016 (2016/6106)

ORDRE 18/2016, de 20 de juliol de la conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 6/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el programa de desenvolupament rural de la Comunitat Valenciana 2014-2020, i cofinançats pel Fons Europeu Agrícola de Desenvolupament Rural (FEADER).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/07/20/18/dof/vci/html**

### Dades del document

Número de DOGV
:   7839

Data del DOGV
:   28-07-2016

Secció del DOGV
:   I. DISPOSICIONS GENERALS

Número del document
:   2016/6106


Data del document
:   20-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 18/2016, de 20 de juliol de la conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 6/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el programa de desenvolupament rural de la Comunitat Valenciana 2014-2020, i cofinançats pel Fons Europeu Agrícola de Desenvolupament Rural (FEADER).  
 [2016/6106]  
  
  
PREÀMBUL  
  
L'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de Desenvolupament Rural de la Comunitat Valenciana 2014-2020, i cofinançats pel Fons Europeu Agrícola de Desenvolupament Rural (FEADER) va ser publicada en el DOCV número 7478, de 4 de març de 2015.  
  
Vist que el Programa de Desenvolupament Rural de la Comunitat Valenciana 2014-2020, contempla una mesura que arreplega les ajudes a les zones amb limitacions naturals i que aquestes es configuren com un mètode de suport adequat a determinades explotacions, que complint determinats requisits contribueixen a la conservació del medi natural sense menyscabar-ne la viabilitat tècnica i econòmica, compensant els agricultors per les pèrdues d'ingressos i els costos addicionals en què incorren en desenvolupar la seua activitat agrària en aquest tipus de zones rurals, i vist que aquest fou adoptat per la Comissió Europea (CE) el 29 de juliol de 2015, es considera necessària la revisió de l'Ordre 6/2015, de 27 de febrer, adaptant-la a les necessitats contingudes en el Programa de Desenvolupament Rural (d'ara endavant PDR) aprovat.  
  
Amb base en el que exposa, i d'acord amb el que preveu l'article 37 de la Llei 5/1983, de 30 de desembre, del Consell; els articles 32 i següents del Decret 103/2015, de 7 de juliol, del president, pel qual estableix l'estructura orgànica bàsica de la Presidència i de les conselleries de la Generalitat; l'article 10 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, segons el qual corresponen a la Direcció General de Desenvolupament Rural i Política Agrària Comuna (PAC), les funcions en matèria de foment i garantia agrària, polítiques de desenvolupament rural, Política Agrària Comuna, foment de l'agricultura ecològica entre altres; i l'article 28.e de la Llei 5/1983, de 30 de desembre, del Consell, que assigna al conseller competent la funció d'exercir la potestat reglamentària en les matèries pròpies de la seua conselleria, a proposta de la Direcció General de Desenvolupament Rural i Política Agrària Comuna, i oït el Consell Jurídic Consultiu de la Comunitat Valenciana,  
  
  
ORDENE  
  
Article únic  
Modificació de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de Desenvolupament Rural de la Comunitat Valenciana 2014-2020, i cofinançats pel Fons Europeu Agrícola de Desenvolupament Rural (FEADER).  
1. Es modifiquen els articles 4, 5, 6 i 7 de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, que queden redactats com s'indica en l'annex d'aquesta ordre.  
2. Se suprimeix l'annex I de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, eliminant la numeració de l'Annex II, que queda com a annex únic.  
DISPOSICIÓ DEROGATÒRIA  
  
Única. Derogació de normes  
Queden derogades totes les disposicions, del mateix rang o d'un rang inferior, que s'oposen al que disposa la present Ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 20 de juliol de 2016  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
  
  
ANNEX  
Nova redacció dels articles 4, 5, 6 i 7 de l'Ordre 6/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables als pagaments als agricultors en zones amb limitacions naturals, continguts en el Programa de Desenvolupament Rural de la Comunitat Valenciana 2014-2020, i cofinançats pel fons Europeu Agrícola de Desenvolupament Rural (FEADER).  
  
Apartat primer  
Es modifica el contingut de l'article 4 de l'Ordre 6/2015, de 27 de febrer, que passa a tindre la següent redacció.  
  
«Article 4. Procediment de concessió de les ajudes  
Les ajudes s'atorgaran a aquells sol·licitants que complisquen els requisits exigits en les bases reguladores. Si la quantia resultant de les ajudes aprovades excedeix el crèdit consignat en la Resolució de 27 de febrer de 2015, del director de l'Agència Valenciana de Foment i Garantia Agrària, per la qual s'estableix la convocatòria del procediment per a la concessió de les ajudes incloses en la sol·licitud única dins del marc de la PAC (DOCV 7478, 04.03.2015), es prorratejarà entre les sol·licituds amb dret a subvenció».  
  
Apartat segon  
Es modifica el contingut de l'article 5 de l'Ordre 6/2015, de 27 de febrer, que passa a tindre la següent redacció.  
  
«Article 5. Tipus d'ajuda  
Les ajudes establides en l'article 1 d'aquesta ordre consisteixen en un pagament anual per beneficiari. Es calcularà en funció de la superfície admissible que cada explotació tinga situada en les zones de la Comunitat Valenciana que presenten limitacions naturals i que apareixen arreplegades en l'annex d'aquesta ordre.  
La superfície total admissible de cada zona amb limitacions naturals (de muntanya i diferent de muntanya amb limitacions naturals) es modularà, als efectes d'obtindre la superfície total subvencionable de cada ajuda, aplicant els coeficients següents:  
1. A la superfície admissible de l'explotació fins a 3 hectàrees se li aplicarà un coeficient igual a 1.  
2. A la superfície admissible de l'explotació entre 3 i 5 hectàrees se li aplicarà un coeficient igual a 0,3.  
3. A la superfície admissible de l'explotació entre 5 i 25 hectàrees se li aplicarà un coeficient igual a 0,2.  
4. A la superfície admissible de l'explotació entre 25 i 50 hectàrees se li aplicarà un coeficient igual a 0,1.  
5. A la superfície admissible de l'explotació entre 50 i 75 hectàrees se li aplicarà un coeficient igual a 0,01.  
La superfície que excedisca de 75 hectàrees no generarà dret a prima».  
  
  
  
Apartat tercer  
Se suprimeix el numeral 1 de l'apartat 1 de l'article 6 de l'Ordre 6/2015, de 27 de febrer, que passa a ser apartat únic.  
  
Apartat quart  
Es modifica el contingut de l'apartat b de l'article 6 de l'Ordre 6/2015, de 27 de febrer, que passa a tindre la següent redacció.  
  
«Article 6. Condicions d'elegibilitat  
[...]  
b) Requisits relacionats amb l'explotació:  
1r. Les ajudes es concediran per la superfície agrícola, definida en virtut de l'article 2.1.f del Reglament (UE) número 1.305/2013, de 17 de desembre de 2013, del Parlament Europeu i del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
En el cas de les superfícies de pastura, s'haurà de respectar una càrrega ramadera mínima de 0,2 UGM/ha.  
2n. Les explotacions ramaderes, considerades als efectes del càlcul de la càrrega ramadera al·ludida en el punt anterior, hauran d'estar ubicades, en la seua totalitat o en part, en zones de muntanya o en zones amb limitacions naturals diferents de les de muntanya».  
  
Apartat cinquè  
Es modifica el contingut de l'article 7 de l'Ordre 6/2015, de 27 de febrer, que passa a tindre la següent redacció.  
  
«Article 7. Import de l'ajuda  
L'import unitari de l'ajuda anual és de 283,1 euros per hectàrea de superfície agrícola acollida a l'ajuda, en el cas de zones de muntanya, i de 214,3 euros per hectàrea de superfície agrícola acollida a l'ajuda, en el cas de zones amb limitacions naturals, diferents de les de muntanya.  
  
L'import anual de l'ajuda es calcularà multiplicant l'import unitari per la superfície total subvencionable de cada zona (de muntanya i diferent de muntanya amb limitacions naturals), calculada segons estableix l'article 5 d'aquesta ordre. En aplicació de l'article 35 del Reglament (UE) número 640/2014, de la Comissió, als incompliments relacionats amb el número d'hectàrees o UGM, s'aplicarà la següent reducció sobre l'import d'ajuda:  
  
% d'incompliment (superfície amb incompliment superfície / total) Reducció  
1-80 3 %  
36-55 03 %  
76-950 443 %  
  
  
En cap cas no es concedirà l'ajuda per a explotacions amb superfície admissible inferior a 2 hectàrees per zona. Tampoc no es resoldran pagaments inferiors a 25 ?/ha admissible i any, segons el que estableix en l'annex II del Reglament (UE) número 1305/2013.  
Els beneficiaris de zones que han sigut subvencionables en virtut de l'article 36, lletra a, incís ii, del Reglament (CE) número 1698/2005, en el període 2007-2013, que queden fora de la nova delimitació a què es refereix l'article 32, apartat 3, rebran pagaments decreixents durant un període màxim de quatre anys, a partir de la data en què s'haja portat a terme la delimitació esmentada (tal com estableix l'article 31.5 del Reglament (UE) núm. 1305/2013). Quan, a causa del caràcter decreixent dels pagaments, s'arribe als 25 ?/ha, es mantindrà aqueix nivell de pagament mínim fins que concloga el període transitori».


Còpia Permalink ELI